10/02/2015 | Administración LocalMunicipal
Oleiros
Recadación Municipal
Calendario fiscal ano 2015

Polo presente publícase o calendario fiscal para o ano 2015, aprobado por Resolución n.º 234/2015 de 26 de xaneiro de 2015, da 1.ª T. A. delegada de Economía e Facenda. Cumprirá, así mesmo, coa función de publicación do anuncio de exposición ao público e de cobranza a que se refire o artigo 24 do Regulamento Xeral de Recadación, aprobado por Real Decreto 939/2005 do 29 de xullo, en relación cos distintos prazos de cobranza otorgados aos contribuíntes para o pagamento dos tributos e demais ingresos públicos e patrimoniais de vencemento periódico e notificación colectiva que se esixen por padrón e que se citan a continuación, segundo o artigo 37.3 da Ordenanza Fiscal Xeral deste Concello: GRUPO 1: do 1 de marzo ao 30 de abril de 2015 ● Imposto sobre vehículos de tracción mecánica (IVTM) ● Taxa por entrada de vehículos e reserva de espazo (VAOS) ● Taxa cemiterios municipais (NICHOS) ● Taxa ocupación terreos uso público con mesas e cadeiras e finalidade lucrativa (TERRAZAS) GRUPO 2: do 15 de setembro ao 20 de novembro de 2015 ● Imposto sobre bens inmobles de natureza urbana e rústica. (IBIU e IBIR) ● Imposto sobre actividades económicas (IAE) LUGAR DE PAGAMENTO: ● Entidades colaboradoras: ABANCA, CAIXABANK, BANCO PASTOR, SANTANDER e BBVA. Neste caso deberán dispoñer previamente dos documentos de ingreso necesarios. As entidades colaboradoras non poderán establecer limitacións aos días e horario para realizar ingresos, debendo aceptalos, durante o prazo indicado, sempre que se produzan no seu horario normal de caixa. ● Oficina de Recadación, dentro do seu horario de atención ao público (luns a venres de 8.30 a 13.00 horas). ● Por internet, banca electrónica e en caixeiro automático. Os clientes das entidades colaboradores citadas, que o permitan, poderán realizar o ingreso das súas débedas por estos medios. ● En www.oleiros.org, sede electrónica, dentro do apartado carpeta cidadá. Para usuarios rexistrados ou que teñan dni electrónico ou certificado dixital da Fábrica Nacional da Moneda e Timbre (FNMT). ● Para usuarios non rexistrados. En www.oleiros.org, sección Facenda, pagamento de recibos, a través do enlace á pasarela de pagos da nosa entidade xestora. É necesario que teña o recibo que quere pagar posto que terá que teclear a emisora, identificación, referencia e importe que figuran no mesmo. FORMAS DE PAGAMENTO: Acorde co establecido no artigo 60.1da Lei 58/2003, Xeral Tributaria, o pago da débeda tributaria efectuarase en efectivo. Así mesmo, poderá utilizarse como medio de pago o cheque, conformado ou certificado e a prol do Concello de Oleiros e a tarxeta de crédito e débito, artigo 34 do regulamento xeral de recadación, cos requisitos e condicións que se establezan. CARGO DE RECIBOS DOMICILIADOS: Incluídos no grupo 1: o día 1 de abril de 2015. No grupo 2: o día 16 de outubro de 2015. ADVERTENCIA: Segundo o establecido no artigo 24.2b) do Regulamento xeral de recadación, transcorrido o período voluntario de pagamento, iniciarase o período executivo, que determinará a esixencia do recargo de constinximento, aos que fai referencia os artigos 26 e 28 da lei xeral tributaria, xuros de mora e, no seu caso, as custas que se produzan. EXPOSICIÓN PÚBLICA DOS PADRÓNS: Aos efectos de alegacións sobre inclusión nos padróns fiscais, e de conformidade co disposto no artigo 66.2 da Ordenanza Fiscal Xeral deste Concello, abrirase un prazo de información/exposición dos citados padróns fiscais, e que comezará quince días antes de iniciarse o respectivo período de cobro (expresado no calendario fiscal). Durante o prazo de información/exposición pública, os padróns estarán a disposición dos interesados na Oficina de Xestión Tributaria e Recadación, Avda. Ché Guevara, n.º 12-baixo, PERILLO, no seu horario de atención ao público. RECURSOS: Contra o acto de exposición e o de aprobación do padrón e das liquidacións incorporadas ao mesmo, poderá formularse recurso de reposición, previo ao recurso contencioso-administrativo, perante o alcalde-presidente no prazo dun mes, a contar dende o día seguinte ao de finalización do período voluntario de pago (art.14.2 do texto refundido da Lei de Facendas Locais e 66.3 da Ordenanza Fiscal Xeral). POSIBILIDADE DE MODIFICACIÓN: Resérvase a esta Alcaldía-Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicadas nas datas sinaladas, informando de tal circunstancia aos cidadáns coa suficiente antelación. Oleiros, a 26 de xaneiro de 2015. O alcalde-presidente Por delegación D. A. 560/2012 A 1.ª T. A. delegada de Economía e Facenda Asdo.: M.ª José Varela Neira.